section_heading: Trgovina drogom u Meksiku
paragraph_text: Meksički predsjednik Felipe Calderon najavio je 2006. rat kriminalu i meksičkim narkokartelima koji su nastojali atentatima ili potkupljivanjem osvojiti lokalne vlasti te je poslao vojsku i saveznu policiju u borbu protiv organiziranog kriminala prvog dana kada je u prosincu 2006. došao na vlast. Takva strategija do sada nije bila uspješna, a karteli su u mnogim saveznim državama Meksika oružjem i novcem preuzeli vlast. Karteli su specijalizirani za ucjene, otmice i odmazde, policija je vrlo korumpirana, a meksička vojska posljedično bespomoćna koja se često kreće samo u grupama i isključivo s maskama na licu.